
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρι8.2078105/1440 (1) 

Αύξηση ανωτάτου ορίου έκδοσης εγγυητικών επιστολών 
από την Τ ράπεζα Μακεδονίας Θράκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας α) 166915/2570/17.11.77 με 
την οποία καθορίζονται οι όροι και οι προϋποθέσεις βάσει 


των οποίων παρέχονται από τις Τράπεζες που λειτουρ¬ 
γούν στην Ελλάδα εγγυήσεις στο Δημόσιο και τα Νομικά 
Πρόσωπα Δημοσίου Δικαίου για εκτέλεση έργων προμή¬ 
θειες κ.τ.λ. β) 2060251/13713/24.9.91 με την οποία ορί¬ 
στηκε το ανώτατο όριο έκδοσης εγγυητικών επιστολών 
της Τράπεζας Μακεδονίας - Θράκης στο ποσό των είκοσι 
δισεκατομμυρίων (20.000.000.000) δρχ. 

3. Την από 15 Δεκεμβρίου 1993 αίτηση της Τράπεζας 
Μακεδονίας - Θράκης για αύξηση του ανωτάτου ορίου εγ¬ 
γυητικών επιστολών. 

4. Την αριθμ. 1092170/1378/0006Α/15.10.91 από¬ 
φαση του Υπουργού των Οικονομικών «περί μεταβίβασης 
αρμοδιοτήτων». 

5. Τη δραστηριότητα της Τράπεζας αυτής όπως εμφανί¬ 
ζεται στη λογιστική κατάσταση Νο 1 μηνάς Οκτωβρίου 
1993, αποφασίζουμε: 

Ορίζουμε στο εξής ανώτατο όριο έκδοσης ενγυητικών 
επιστολών της Τράπεζας Μακεδονίας - Θράκης για τις 
ανωτέρω περιπτώσεις στο ποσό των είκοσι επτά δισεκα¬ 
τομμυρίων (27.000.000.000) με τους όρους και τις προϋ¬ 
ποθέσεις βάσει των οποίων παρέχονται από τις Τράπεζες 
που λειτουργούν στην Ελλάδα, εγγυήσεις στο Δημόσιο και 
στα Ν.Π.Δ.Δ. για εκτέλεση έργων, προμήθειες κ.λπ. (από¬ 
φασή μας 166915/2570/17.11.87). 

Από την απόφασή μας αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Δεκεμβρίου 1993 

Με εντολή Υπουργού 
Ο Γενικός Διευθυντής 
ΒΑΣ. ΡΙΖΑΣ 

-*- 

Αριθ. 313405 (2) 

Αναγνώριση Προστατευόμενης Ονομασίας Προέλευσης 
(Π.Ο.Π.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 11 του Ν. 2040/92 «Ρύθ¬ 
μιση θεμάτων αρμοδιότητας Υπουργείου Γεωργίας και νο¬ 
μικών προσώπων εποπτείας του και άλλες διατάξεις» (Α' 
70). 

2. Το ΓΙ.Δ. 81/93 «προϋποθέσεις όροι και διαδικασία 
καθιέρωσης ονομασιών προέλευσης γεωργικών προϊό¬ 
ντων» όπως τροποποιήθηκε με το Π.Δ. 291/93. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α' 137), όπως το 
άρθρο 29Α προστέθηκε με το άρθρο 27 του Ν. 2081/92 
«Ρύθμιση του θεσμού των Επιμελητηρίων, τροποποίηση 
διατάξεων του Ν. 1721/87 για τον εκσυγχρονισμό των 
επαγγελματικών οργανώσεων των εμπόρων, των βιοτε- 
χνών και λοιπών επαγγελματιών και άλλες διατάξεις» (Α' 
154). 

4. Το γεγονός ότι από τις διατάξεις της παρούσας από¬ 
φασης δεν προκαλεΐται δαπάνη σε βάρος του κρατικού 
προϋπολογισμού. 

5. Το Ν. 553/77 «περί μέτρων προστασίας και ενισχύ- 
σεως της εξαγωγής κορινθιακής σταφίδας και άλλων συ¬ 
ναφών θεμάτων». 

6. Την υπ’ αρ. 184/29.10.93 απόφαση Πρωθυπουργού 
και Υπουργού Γεωργίας «Ανάθεση αρμοδιοτήτων στον 
Υφυπουργό Γεωργίας Φλώρο Κωνσταντίνου». 

7. Την από 23.12.93 αίτηση της Εταιρείας «ΠΑΝΟΣ 
ΚΙΣΣΑΣ & ΣΙΑ ΑΕΒΕ» περί αναγνώρισης προστατευόμενης 
ονομασίας προέλευσης Κορινθιακής σταφίδας «Κόρφος» 
(ΟυΙί), αποφασίζουμε: 

Άρθρο 1 

1. Η ονομασία «Κόρφος» (ΟυΙί) αναγνωρίζεται ως προ- 
στατευόμενη ονομασία προέλευσης για την Κορινθιακή 
σταφίδα που λαμβάνεται από σταφύλια της ποικιλίας 
«μαύρη Κορινθιακή», καλλιεργούμενα αποκλειστικά μέσα 
στις εξής κοινότητες του νομού Κορινθίας: Βέλινα, Γο- 
νούσα, Καίσαρι, Καλλιάνοι, Κεφαλάρι, Κλημέντι, Κρυο- 
νέρι, Λαλιώτη, Μεγ. Βάλτος, Μικρ. Βάλτος, Παραδείσι, 
Σουληνάρι, Σούλι, Στιμάγκα, Χαλκί, Αηδόνια, Αρχ. «λέω¬ 
νές, Αρχ, Νεμέα, Ασπρόκαμπος, Δάφνη, Καστράκι, Κού- 
τσι, Λεόντιο, Μποζικά, Νεμέα, Πετρί, Πλατάνι, Τιτάνι, 
Ψάρι, Βρυσούλες, Δενδρό, θροφαρί, Καλλιθέα, Κορφιώ- 
τισσα, Λαγκαδέικα, Μάννα, Ξανθοχώρι, Παναρίτι, Πελ- 
λήνη, Πύργος, Ρέθι, Ρίζα, Σοφιανά, Στύλια, Τρίκαλα 
(Α.Κ.Μ.), Γελληνιάτικα, Ελληνικό, Εβροστίνη, Ζεμενό, 
Καμάρι, Καρυώτικα, Μερτικέικα, Ξυλόκαστρο, Πιτσά, Ρο- 
ζενά, Χελιδόρι. 

2. Η επεξεργασία, μεταποίηση και συσκευασία της Κο¬ 
ρινθιακής σταφίδας «Κόρφος» (6υΙί) γίνεται αποκλειστικά 
εντός της ως άνω καθοριζόμενης γεωγραφικής ζώνης. 

3. Ο εκτελωνισμός γίνεται υποχρεωτικά από το Τελω¬ 
νείο Κιάτου. 

Άρθρο 2 

Η Κορινθιακή σταφίδα με την ονομασία «Κόρφος» (ΟυΙί) 
πρέπει να πληρεί τις παρακάτω προϋποθέσεις: 

- Να προέρχεται από αμπελώνες στους οποίους έχουν 
εφαρμοστεί οι παραδοσιακές καλλιεργητικές τεχνικές της 
περιοχής (κλάδεμα στα δύο μάτια, μηχανική κατεργασία 
εδάφους, διπλή χαραγή στον κυρίως κορμό κατά την άν¬ 
θιση, με απόσπαση δακτυλίου κ.τ.λ.). 

- Η πρώτη επεξεργασία στους χώρους αποξήρανσης 
πρέπει να περιλαμβάνει: 

α) Αρχική διαλογή κατά τον τρυγητό. 

β) Αποξήρανση σε σύρματα υπό σκιάν ή σε αλώνια κα¬ 
λυμμένα με σταφιδόπανα για προστασία από τις ξένες 
ύλες και τις καιρικές συνθήκες. 


γ) Δεύτερη διαλογή στο τέλος αποξήρανσης και μακινά- 
ρισμα. 

δ) Το προϊόν μεταφέρεται προς μεταποίηση μέσα σε 
σάκκους χωρητικότητας μέχρι 60 Κς ή ειδικά κιβώτια. 

- Ο σταφιδόκαρπος που αποτελεί την πρώτη ύλη πρέ¬ 
πει να είναι υγιής και καθαρός απαλλαγμένος από βοστρύ¬ 
χους, ξένα σώματα και οσμές και να πληρεί τα τυπικά χα¬ 
ρακτηριστικά της κατηγορίας του, όπως αυτά καθορίζο¬ 
νται στο παράρτημα I του κανονισμού (ΕΟΚ) 2347/84. 

Άρθρο 3 

Κατά τη μεταποίηση της Κορινθιακής σταφίδας «Κόρ¬ 
φος» (ΟυΙί), απαγορεύεται η προσθήκη κάθε είδους ου¬ 
σιών. Επιτρέπεται μόνον η στύλβωση με φυτέλαια, εγκε¬ 
κριμένα από το Γ.Χ.Κ. 

Με την ονομασία «Κόρφος» μπορεί να κυκλοφορεί μό¬ 
νον ο σταφιδόκαρπος που εντάσσεται (τηρουμένων των 
προδιαγραφών του παρ/τος III του καν. (ΕΟΚ) 2347/84), 
στις κατηγορίες θχίτβ οίιοίοβεί ή οίιοίοβδί. 

Άρθρο 4 

Στα μέσα συσκευασίας που περιέχουν Κορινθιακή στα¬ 
φίδα «Κόρφος» αναγράφονται υποχρεωτικά οι ενδεί¬ 
ξεις: 

α) Κόρφος (ςυίί). 

β) Προστατευόμενη ονομασία προέλευσης. 

γ) Κορινθιακή σταφίδα. 

δ) Η επωνυμία και η έδρα του μεταποιητή συσκευα- 
στή. 

ε) Το βάρος του περιεχομένου. 

στ) Το έτος παραγωγής. 

ζ) Στοιχεία ελέγχου που αναλύονται ως εξής: 

1) Τα δύο πρώτα γράμματα της ονομασίας προέλευσης: 
ΚΟ. 

2) Τον αύξοντα αριθμό του μέσου συσκευασίας. 

3) Το έτος παραγωγής 
π.χ. ΚΟ-1350 - 93 

Οι παραπάνω υποχρεωτικές ενδείξεις αναγράφονται 
τουλάχιστον στην ελληνική γλώσσα. Τα στοιχεία ελέγχου 
αναγράφονται με ευθύνη του συσκευαστή κατόπιν έγγρα¬ 
φης άδειας της αρμόδιας Δ/νσης Γ εωργίας, η οποία τηρεί 
ειδικό βιβλίο παρακολούθησης και ελέγχου ανά συσκευα¬ 
στή. Οι ενδείξεις α, β, γ, δ και ε αναγράφονται υποχρεω¬ 
τικά σε κάθε συνοδευτικό έγγραφο κατά τη διακίνηση του 
προϊόντος. 

Κατά τα λοιπά, η αναγραφή των υποχρεωτικών ενδεί¬ 
ξεων γίνεται σύμφωνα με τα καθοριζόμενα στο άρθρο 4 
παρ. 7 του Π.Δ. 81 /93. 

Άρθρο 5 

Για θέματα που δεν ρυθμίζονται με την παρούσα από¬ 
φασή μας, έχουν εφαρμογή οι διατάξεις του Π.Δ. 81 /93 
και του Ν. 553/77, καθώς και οι σχετικές Κοινοτικές και 
Εθνικές διατάξεις. 

Άρθρο 6 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Ιανουάριου 1994 

Ο ΥΦΥΠΟΥΡΓΟΣ 

ΦΛ. ΚΩΝΣΤΑΝΤΙΝΟΥ 

Αριθ. 269858 (3) 

Αναγνώριση Προστατευόμενης Ονομασίας Προέλευσης 
αυγοτάραχου «ΜΕΣΟΛΟΓΓΙΟΥ». < 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2040/92 περί 
«ρύθμισης θεμάτων αρμοδιότητας Υπουργείου Γεωργίας 
και νομικών προσώπων εποπτεΐας του και άλλες διατά¬ 
ξεις». 

2. Την αριθ. 184/27.10.93 (ΦΕΚ 836/τ.Β729.10.93) 
Απόφαση ανάθεσης αρμοδιοτήτων Υπουργού Γεωργίας 
στον Υφυπουργό Γεωργίας Φλώρο Κωνσταντίνου. 

3. Τις διατάξεις του Π.Δ. 81/93 περί «των προϋποθέ¬ 
σεων, όρων και διαδικασιών καθιέρωσης ονομασιών προέ¬ 
λευσης γεωργικών προϊόντων». 

4. Την αίτηση με αριθ. 8594/29.12.93 του Δήμου Ι.Π. 
Μεσολογγίου για την αναγνώριση προστατευόμενης ονο¬ 
μασίας προέλευσης (Π.Ο.Π.) αυγοτάραχου με την ονομα¬ 
σία «αυγοτάραχο Μεσολογγίου» για το αυγοτάραχο που 
παράγεται στη διοικητική περιφέρεια των Δήμων Μεσο¬ 
λογγίου, Αιτωλικού και Κοινότητας Νεοχωρίου της Επαρ¬ 
χίας Μεσολογγίου του Νομού Αιτωλοακαρνανίας, αποφα¬ 
σίζουμε: 

1. Η ένδειξη «ΜΕΣΟΛΟΓΓΙΟΥ» ως προστατευόμενη 
ονομασία προέλευσης μπορεί να χρησιμοποιηθεί για την 
περιγραφή αυγοτάραχου προερχόμενου από τις ωοθήκες 
του είδους ΜυςίΙ οβρηβΐυε (κοινώς κέφαλος) που παρα¬ 
σκευάζεται στα ιχθυοτροφεία του συστήματος των λιμνο- 
θαλασσών Μεσολογγίου - Αιτωλικού, Κλείσοβας και 
Μπούκας, φυσικά οριοθετημένων μεταξύ των εκβολών 
των ποταμών Αχελώου και Ευήνου, τα οποία ανήκουν στα 
διοικητικά όρια των Δήμων Μεσολογγίου, Αιτωλικού και 
της Κοινότητας Νεοχωρίου της Επαρχίας Μεσολογγίου 
του Νομού Αιτωλοακαρνανίας, εφόσον πληρούνται οι 
προϋποθέσεις που καθορίζονται με την απόφασή μας 
αυτή και με τις σχετικές διατάξεις του Ν. 2040/92 και του 
Π.Δ. 81/93. 

2. Η μεταποίηση και επεξεργασία των ωοθηκών του κε- 
φάλου σε αυγοτάραχο γίνεται σε εργαστήρια των μισθού- 
μενων δημόσιων ιχθυοτροφείων των λιμνοθαλάσσων Με¬ 
σολογγίου - Αιτωλικού, Κλείσοβας και Μπούκας, των 
ανωτέρω αναφερόμενων Δήμων και Κοινοτήτων που πλη¬ 
ρούν τις καθοριζόμενες προϋποθέσεις του άρθρου 2 του 
Π.Δ. 81/93. 

3. Η επεξεργασία των ωοθηκών του κεφάλου για την 
παρασκευή αυγοτάραχου Π.Ο.Π. «ΜΕΣΟΛΟΓΓΙΟΥ» πρέ¬ 
πει να πληρεί τις εξής προϋποθέσεις: 

α) Οι ωοθήκες να παράγονται από κεφάλους που αλιεύ- 
ονται στο σύστημα λιμνοθαλασσών Μεσολογγίου - Αιτωλι- 
κού, Κλείσοβας και Μπούκας, φυσικά οριοθετημένων με¬ 
ταξύ των εκβολών των ποταμών Αχελώου και Ευήνου, την 
περίοδο αναπαραγωγής του είδους (Αύγουστος - Οκτώ¬ 
βριος). 

β) Να γίνεται φυσική εκτροφή του είδους, στηριζόμενη 
στη φυσική παραγωγικότητα του οικοσυστήματος των πιο 
πάνω λιμνοθαλασσών. 

γ) Να μην προστίθενται ιχθυοτροφές ή άλλα βελτιω¬ 
τικά. 

δ) Οι ωοθήκες να εξάγονται από το ψάρι ακέραιες, αμέ¬ 
σως μετά τη σύλληψή του, να πλένονται, να αλατίζονται, 


να ξηραίνονται στον αέρα και να εμβαπτίζονται σε φυσικό 
κερί, σε εργαστήρια εγκατεστημένα στην ως άνω φυσικά 
οριοθετημένη περιοχή. 

ε) Να χρησιμοποιούνται μόνο φυσικά προϊόντα ως υλικά 
συντήρησης: αλάτι και κερί. 

4. Το αυγοτάραχο «ΜΕΣΟΛΟΓΓΙΟΥ» είναι ομοιογενές, 
καλυμμένο με φυσικό κερί, σε ποσοστό περίπου 20% 
κατά βάρος, σκληρό στην πίεση των δακτύλων, χωρίς να 
φέρει ρωγμές ή ραβδώσεις άλλου χρώματος. Έχει χρώμα 
ερυθροειδές, αποτελείται από τα αυγά του είδους ΜυςίΙ 
οθρήεΐυδ, περιεχόμενα εντός της μεμβράνης των ωοθη¬ 
κών, η οποία διατηρείται ακέραια και είναι στενά προσκολ- 
λημένη στη μάζα των αυγών. Τα αυγά έχουν διάμετρο 0,5 
- 0,9 χιλιοστόμετρα και βρίσκονται σε ομοιογενή και ακέ¬ 
ραια κατάσταση. Έχουν τη χαρακτηριστική γεύση και το 
άρωμα των αυγών του ψαριού, ευχάριστη, αλμυρή, ελα¬ 
φρώς πικρίζουσα. 

5. Το αυγοτάραχο Π.Ο.Π. «ΜΕΣΟΛΟΓΓΙΟΥ» πριν τη διά¬ 
θεσή του στην κατανάλωση, υποβάλλεται σε φυσικοχη¬ 
μική ανάλυση και οργανοληπτική δοκιμασία σύμφωνα με 
οδηγίες του Υπουργείου Γεωργίας. 

6. Για την παραγωγή, διακίνηση και τυποποίηση του αυ¬ 
γοτάραχου Π.Ο.Π. «ΜΕΣΟΛΟΓΓΙΟΥ» πρέπει να πληρού- 
νται οι προϋποθέσεις του άρθρου 4 του Π.Δ. 81 /93. 

7. Ο λογότυπος που προβλέπεται στο άρθρο 4 του Π.Δ. 
81/93 για το αυγοτάραχο Π.Ο.Π. «ΜΕΣΟΛΟΓΓΙΟΥ» απο- 
τελείται από τα γράμματα και τους σχετικούς αριθμούς 
που δηλώνουν τον αύξοντα αριθμό ετικέτας και τα δύο τε¬ 
λευταία ψηφία του έτους παραγωγής και αναγράφονται 
ως εξής: ΜΕ - αύξων αριθ. ετικέτας - δύο τελευταία ψη¬ 
φία του έτους παραγωγής. 

8. Επί του αυγοτάραχου Π.Ο.Π. «ΜΕΣΟΛΟΓΓΙΟΥ» 
έχουν παράλληλη εφαρμογή οι γενικές και ειδικές διατά¬ 
ξεις του Ν. 2040/92 και του Π.Δ. 81/93, για θέματα που 
δεν ρυθμίζονται με την παρούσα απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουαρίου 1994 

Ο ΥΦΥΠΟΥΡΓΟΣ 

ΦΛ. ΚΩΝΣΤΑΝΤΙΝΟΥ 
-- 

Αριθ. ΥΠΠΟ/ΔΙΟΙΚ/Β/328 (4) 

Διορισμός μελών Δ.Σ. και Εκτελεστικής Επιτροπής του 
Ε.Π.ΚΕ.Δ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 645/77 «Περί ιδρυσεως του Ε.Π.ΚΕ.Δ.». 

β) Του άρθρου 76 του Ν. 1943/91 «Εκσυγχρονισμός της 
οργάνωσης και λειτουργία της δημόσιας διοίκησης κ.λπ.». 

γ) Του άρθρου 5 του Ν. 2173/93 «Ανασυγκρότηση του 
Εθνικού Συμβουλίου Ραδιοτηλεόρασης κ.λπ.». 

2. Την 95/31.10.93 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Πολι¬ 
τισμού Αθ. Μικρούτσικου» (ΦΕΚ 837/Β/1.11.93). 

3. Την 49610/20.11.90 Κ.Υ.Α. «Εξαίρεση από τον πε¬ 
ριορισμό των τριών υπογραφών» (ΦΕΚ 

743/Β/29.11.90). 

4. Την 32628/25.6.93 απόφαση της Υφυπουργού Πολι¬ 
τισμού, σχετικά με το διορισμό των μελών του Δ.Σ. και της 
Ε.Ε. του Ε.Π.ΚΕ.Δ. (ΦΕΚ 483/Β/1.7.93), αποφασί¬ 
ζουμε: 

Α. Τροποποιούμε την 32628/25.6.93 απόφαση της 
Υφυπουργού Πολιτισμού (ΦΕΚ 483/Β/1.7.93) με την 
οποία διορίστηκαν, με τριετή θητεία, τα μέλη του Διοικητι¬ 
κού Συμβουλίου και της Εκτελεστικής Επιτροπής του Ευ¬ 
ρωπαϊκού Πολιτιστικού Κέντρου Δελφών, όπως τροποποι¬ 
ήθηκε μεταγενέστερα και διορίζουμε σύμφωνα με το άρ¬ 
θρο 5 του Ν. 2173/93, τους κατωτέρω ως μέλη του παρα¬ 
πάνω Διοικητικού Συμβουλίου, για το υπόλοιπο της θη¬ 
τείας του (ήτοι μέχρι 1.7.96) ως εξής: 

1. Ελένη Γλύκατζη - Αρβελέρ, ως Πρόεδρο. 

2. Ιωάννη θεοφανόπουλο, Σύμβουλο Πρεσβείας Α' του 
Υπουργείου Εξωτερικών. 

3. Αικατερίνη Παναγοπούλου, Δ/τρια του ΥΠΠΟ. 

4. ΟΑΤΗΕΗΙΝΕ Ι_ΑΙ_υΜΙΕΗΕ, Γενική Γραμματέα του 
Συμβουλίου της Ευρώπης. 

5. ΟυνίΕΒ ΒΕνΕΠΟΙΝ, καθηγητή αρχαίων Ελληνικών 
στο Παν/μιο της Γενεύης και μέλος του Συμβουλίου των 
Καντονίων της Ελβετικής Ομοσπονδίας. 

6.3Ν/ΕΙΝ ΕΙΝΑΒ30Ν, Δ/ντή παραγωγής προγραμμάτων 
στην Ισλανδική Τηλεόραση, Αρχηγό της Ισλανδικής Αντι¬ 
προσωπείας στο Συμβούλιο Πολιτιστικής Συνεργασίας και 
Πρόεδρο Ομάδας Συνεργασίας «Ποίηση». 

7. ΕΤΙΕΝΝΕ ΟΒΟδϋΕΑΝ, Γενικό Δ/ντή της Γεν. Δ/νσης 
Πολιτισμού και Επικοινωνίας στο Υπουργείο Πολιτισμού 
και Κοινωνικών θεμάτων της Γαλλικής Κοινότητας του 
Βελγίου. 

8. Διονύσιο Φωτόπουλο, Σκηνογράφο. 

9. Γεώργιο Κουρουπό, Συνθέτη. 

10. Χριστόφορο Λιοντάκη, ποιητή. 

11. Ιωάννη Μηλιό, Επικ. καθηγητή τομέα Ανθρωπιστι¬ 
κών - Κοινωνικών Επιστημών του Γενικού Τμήματος του 
Ε.Μ.Π. 

Β. Αναπληρωματικά μέλη ορίζονται οι κατωτέρω: 

1. Αναστάσιος Μητσιάλης, Σύμβουλος Πρεσβείας Α' 
του Υπουργείου Εξωτερικών. 

2. Γεώργιος Σκεπαθιανός, Τμ/ρχης κλάδου ΠΕΙ Διοικη¬ 
τικού του ΥΠΠΟ. 

3. Βασιλ. Αγγελικόπουλος, Δημοσιογράφος. 

4. Μυρσίνη Ζορμπά, Διδάκτωρ του Παντείου Παν/ 
μίου. 

5. Λάμπρος Λιάβας, Εθνομουσικολόγος - Επίκουρος 
Καθηγητής του Τμήματος Μουσικών Σπουδών του Παν/ 
μίου Αθηνών. 

6. Χάρης Ξανθουδάκης, Συνθέτης - Καθηγητής Ιονίου 
Παν/μίου. 

7. Ιωάννης Μαργαρίτης, Σκηνοθέτης. 

Γ. Από τους ανωτέρω, ως μέλη της Εκτελεστικής Επι¬ 
τροπής του Ευρωπαϊκού Πολιτιστικού Κέντρου Δελφών, 
μέχρι 1.7.96, διορίζονται οι εξής: 

1. Διονύσιος Φωτόπουλος, ως Πρόεδρος. 

2. Γ εώργιος Κουρουπός. 

3. Ιωάννης Μηλιός. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΘΑΝΑΣΙΟΣ ΜΙΚΡΟΥΤΣΙΚΟΣ 

-♦- 

Αριθ. 43897 (5) 

Αντικατάσταση επιτροπών. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: 

α) Του Α.Ν. 397/68 «περίεπανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Τις διατάξεις της παρ. 9 του άρθρου 15 του Ν. 1958/ 
1991 «Τμήματα Αμοιβομένων Αθλητών - Αθλητικές Ανώ¬ 
νυμες Εταιρίες και άλλες διατάξεις». 

2. Την υπ’ αριθ. 1334/16.1.92 απόφαση περί συγκρό¬ 
τησης της Ειδικής Επιτροπής προσδιορισμού της αξίας 
των επαγγελματιών ποδοσφαιριστών. 

3. Την υπ’ αριθ. 54567/22.10.93 (ΦΕΚ 830/Β/ 
22.10.93) κοινή απόφαση των Πρωθυπουργού και της 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Γ εώργιο Λιάνη», αποφασίζουμε: 

Αντικαθιστούμε την ειδική Επιτροπή προσδιορισμού της 
αξίας των επαγγελματιών ποδοσφαιριστών που ορίζεται 
στην απόφαση 1334/16.1.92 αποτελούμενη στο εξής 
από τα κάτωθι μέλη: 

1. Αλημίση Σωτήρη ως Πρόεδρο 

2. Μοσχολιό Σταύρο ως Αντιπρόεδρο 

3. Αρβανίτη Αθανάσιο ως Μέλος 

4. Μπασούρη Δημήτρη ως Μέλος 

5. Μπαλασόπουλο Δημήτρη ως Μέλος 

6. Λαζουρά Γεώργιο ως Μέλος 

7. Ηλιάδη Πλούταρχο ως Μέλος 

8. Αριανά Δημήτρη ως Μέλος 

9. Παπαγεωργίου Νικόλαο ως Μέλος 

10. Κόκκινο Δημήτρη ως Μέλος 

11. Αναστασιάδη Δημήτρη ως Μέλος 

12. Γιακουμάτο Δημήτρη ως Μέλος 

13. Βλάχο Ανέστη ως Μέλος 

Ως Γραμματείς ορίζονται οι: 

1. Χριστοδουλιά Αικατερίνη 

2. Κούτσουπα Αγγελική 

3. Σκούρτη Μαρία 

Κατά τα λοιπά ισχύει ως έχει η υπ' αριθ. 1334/16.1.92 
απόφαση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Δεκεμβρίου 1993 

ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 43968 (6) 

Ορισμός τακτικών και αναπληρωματικών μελών Επιτρο¬ 
πής Ιπποδρομιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του Α.Ν. 397/68 «περί επανασυστάσεως της ΓΓ Α και 
των αρμοδιοτήτων αυτής» 

β. Του Ν. 1558/85 «Κυβέρνηση και Κυβερνητικά Όρ¬ 
γανα». 

γ. Του Α.Ν. 399/68 «περί ΦΕΕ» όπως αντικαταστάθη- 
καν και συμπληρώθηκαν από το Ν. 291/75 και 1070/80. 

2. Την γνώμη της ΦΕΕ που διατυπώθηκε με την 4η από¬ 
φαση στο υπ’ αριθ. 19/28.12.93 πρακτικό συνεδρίασης 
του Διοικητικού Συμβουλίου. 

3. Την υπ’ αριθ. 15101/24.5.90 απόφαση της Υφυ¬ 
πουργού Πολιτισμού «Μεταβίβαση εξουσίας να υπογρά¬ 
φει με εντολή Υφυπουργού ο ΓΓΑ», αποφασίζουμε: 

Ορίζονται τακτικά μέλη της Επιτροπής Ιπποδρομιών οι 
εξής: 

1. Γ. Κολοκυθάς 

2. Κ. Γραμματικόπουλος 

3. Κ. Κοντός 

Αναπληρωματικά μέλη 

1. Κ. Δανίκας 

2. Β. Κοκκινάκης 

3. Α. Κοσμίδης. 

Από την απόφαση αυτή δεν προκύπτει δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1993 

Με εντολή Υπουργού 
Ο Γ ενικός Γ ραμματέας 
Γ. ΒΑΣΙΛΑΚΟΠΟΥΛΟΣ 

-♦- 

Αριθ. 3422.31/11/93 (7) 

Αναπροσαρμογή τιμολογίου ύδρευσης Λιμενικού Ταμείου 
ΗΡΑΚΛΕΙΟΥ ΚΡΗΤΗΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ 

ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 14 του Α.Ν. 
2236/1940 «Περί εκμεταλλεύσεως του λιμένος ΗΡΑ¬ 
ΚΛΕΙΟΥ» (ΦΕΚ 88Α). 

2. Τις διατάξεις του Π.Δ. 649/77 «Περί μεταφοράς εις 
το Υπουργείο Δημοσίων Έργων των αρμοδιοτήτων του 
Υπουργείου Εμπορικής Ναυτιλίας περί εκτελέσεως έργων 
εις τους λιμένας εν γένει και μεταφοράς εις το Υπουργείο 
Εμπορικής Ναυτιλίας των αρμοδιοτήτων του Υπουργείου 
Δημοσίων Έργων «Περί εποπτείας, οργανώσεως και λει¬ 
τουργίας των Λιμενικών Ταμείων» (ΦΕΚ 212 Α'). 

3. Την αριθ. 3422.31/1/93/05/2/93 Κοινή Απόφαση 
των Υπουργών Οικονομικών, Εργασίας και Εμπορικής 
Ναυτιλίας (ΦΕΚ 115Β/93). 

4. Την Κοινή Απόφαση αριθμ Γ.Υ. 5246/14.10.93 του 
Πρωθυπουργού και του Υπουργού Οικονομικών για «Ανά¬ 


θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 829/Β/20.10.1993). 

5. Την αριθ. 69/93 Πράξη της Λιμενικής Επιτροπής του 
Λιμενικού Ταμείου Ηρακλείου και την αριθ. 10652/ 
21.4.1993 Απόφαση της Νομαρχίας Ηρακλείου με την 
οποία εγκρίνεται η Πράξη της Λιμ. Επιτροπής. 

6. Το αριθ. 48495/392/30.9.93 έγγραφο του ΥΠΕΘΟ/ 
Γεν. Δ/νση Οικονομικής Πολιτικής/Δ/νση Μακροοικονο¬ 
μικής ανάλυσης, αποφασίζουμε: 

1. Την τροποποίηση της 3422.31 /I /93/ 5.2.93 Κοινής 
Υπουργικής Απόφασης (ΦΕΚ 115Β/93) και την αναπρο¬ 
σαρμογή του Τιμολογίου υδροδότησης του Λιμενικού Τα¬ 
μείου Ηρακλείου Κρήτης σε εξακόσιες (600) δραχμές το 
κυβικό μέτρο (μ3) για όλες τις κατηγορίες διάθεσης νερού 
σε τρίτους, Δημόσιες Υπηρεσίες κ.λπ. περιοχής λιμένος 
Ηρακλείου. 

2. Σε περίπτωση χορήγησης νερού εκτός του Κανονικού 
ωραρίου εργασίας των υδρονομέων ή σε εξαιρέσιμες ημέ¬ 
ρες και Κυριακές, η τιμή προσαυξάνεται κατά 30%. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Δεκεμβρίου 1993 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΡΓΑΣΙΑΣ 

Δ. ΓΕΩΡΓΑΚΟΠΟΥΛΟΣ Ε. ΠΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 
-♦- 

Αριθ. 1316.5/1/93 (8) 

Αναπροσαρμογή παραβόλου υπέρ Δημοσίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 

ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 31 του Ν. 1473/84 (ΦΕΚ 127/Α/84) περί 
«μεταρρυθμίσεων στην άμεση και έμμεση φορολογία και 
άλλες διατάξεις». 

β) Την παρ. 5 του άρθρου 59 του Ν. 1914/90 (ΦΕΚ.178 
Α/90) περί «εκσυγχρονισμού και ανάπτυξης του Δημοσίου 
Τομέα και της Κεφαλαιαγοράς, φορολογικές ρυθμίκσεις 
και άλλες διατάξεις». 

γ) Το αριθμ. 2069808/11.11.93 έγγραφο του Γενικού 
Λογιστηρίου του Κράτους. 

δ) Την αριθ. Γ.Υ. 5246/14.10.93 απόφαση του Πρωθυ¬ 
πουργού και Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών», αποφασίζουμε: 

1. Αναπροσαρμόζουμε τα ποσά του παραβόλου υπέρ 
Δημοσίου που προβλέπονται από το παραπάνω (β) σχε¬ 
τικό, ως εξής: 

α) Για τα επιβατηγό πλοία: 

Από 100.000 δρχ. σε 130.000 δρχ., για πλοία μεταφο¬ 
ρικής ικανότητος μέχρι 300 επιβάτες. 

Από 200.000 δρχ. σε 260.000 δρχ. για πλοία μεταφορι¬ 
κής ικανότητος από 301 μέχρι 1000 επιβάτες. 

Από 500.000 δρχ. σε 650.000 δρχ. για πλοία μεταφορι¬ 
κής ικανότητος από 1001 επιβάτες και άνω. 

β) Για τα φορτηγά - οχηματαγωγά πλοία: 

Από 100.000 δρχ. σε 130.000 δρχ., για πλοία ολικής 
χωρητικότητας μέχρι 1000 κάρων. 

Από 200.000 δρχ. σε 260.000 δρχ., για πλοία ολικής 
χωρητικότητας από 1001 μέχρι 2000 κόρων. 

Από 300.000 δρχ. σε 390.000 δρχ., για πλοία ολικής 
χωρητικότητας 2001 κόρων και όνω. 

Η παρούσα να δημοσιευθεΐ στην Εφημερίδα της Κυβερ- 
νήσεως και να κοινοποιηθεί για εκτέλεση. 

Πειραιάς, 20 Δεκεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

Α. ΠΑΠΑΔΟΠΟΥΛΟΣ Γ. ΚΑΤΣΙΦΑΡΑΣ 

-φ- 

Αριθ. 371/1 (9) 

Συγκρότηση Κεντρικού Συμβουλίου Χωροταξίας, Οικι¬ 
σμού και Περιβάλλοντος. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις τις διατάξεις των άρθρων 21 και 22 του 
π.δ. 51/88 (Α’ 19) «Οργανισμός Υπουργείου ΠΕΧΩΔΕ». 

2. Τις διατάξεις του άρθρου 1 παρ. 2 της με αριθ. 
80855/5439/6.8.92 ΚΥΑ «Περιορισμός συλλογικών ορ¬ 
γάνων του Υπουργείου Περιβάλλοντος, Χωροταξίας και 
Δημοσίων Έργων». 

3. Την ΚΥΑ 75724/1151 /83 (Β - 767) «Κωδικοποίηση - 
τροποποίηση και συμπλήρωση συλλογικών οργάνων γνω- 
μοδοτικής και αποφασιστικής αρμοδιότητας Υπουργείου 
Χωροταξίας, Οικισμού και Περιβάλλοντος σε ενιαίο κεί¬ 
μενο». 

4. Την ΚΥΑ 51297/1790/92 (Β' 222) «Τροποποίηση 
της οικ. 75724/1151 /83 απόφασης των Υπουργών Προε¬ 
δρίας της Κυβέρνησης και Χωροταξίας, Οικισμού και Πε¬ 
ριβάλλοντος «Κωδικοποίηση τροποποίηση και συμπλή¬ 
ρωση συλλογικών οργάνων γνωμοδοτικής και αποφασιστι¬ 
κής αρμοδιότητας Υπουργείου Χωροταξίας, Οικισμού και 
Περιβάλλοντος σε ενιαίο κείμενο». 

5. Το με αρ. Δ16α/15/888/1040/ ΑΦ/21.12.93 έγ¬ 
γραφο της Γ ενικής Γ ραμματείας Δημοσίων Έργων. 

6. Το με αρ. 21568/21.12.93 έγγραφο του ΤΕΕ, απο¬ 
φασίζουμε: 

1. Συγκροτούμε το Κεντρικό Συμβούλιο Χωροταξίας, 
Οικισμού και Περιβάλλοντος από τους παρακάτω: 

α. Παυλόπουλο Κων/νο, Γ ενικό Δ/ντή Πολεοδομίας, με 
αναπληρωτή την Αλεξάνδρα Βαίνά, του κλάδου ΠΕ αρχ/ 
νων μηχ/κών. 

β. Σακλαμπανάκη Ευάγγελο, Γενικό Δ/ντή Διοίκησης, 
με αναπληρωτή τη Φένια Καρασαββίδου, του κλάδου ΠΕ 
αρχ/νων μηχ/κών. 

γ. Ελένη Γούλιου, του κλάδου ΠΕ αρχ/νων μηχ/κων, με 
αναπληρωτή τη Βασιλική Γρύλλη, του κλάδου ΠΕ αρχ/νων 
μηχ/κών. 

δ. Τάρκα Ευανθία, αρχ/να μηχ/κό, εκπρόσωπο της Γ ενι¬ 
κής Γ ραμματείας, Δημοσίων Έργων, με αναπληρώτρια τη 
Σωτηρίου Ευφροσύνη, αρχ/να μηχ/κό. 

ε. Παπαδόπουλο Σπύρο, αρχ/να μηχ/κό, εκπρόσωπο 
του ΤΕΕ, με αναπληρωτή τον Δεσποτίδη Νικόλαο αρχ/να 


μηχ/νό. 

Όταν εξετάζονται θέματα που εισηγούνται οι Δ/νσεις 
Περιβαλλοντικού Σχεδιασμού και Ελέγχου Ατμοσφαιρικής 
Ρύπανσης και θορύβου, στο Συμβούλιο μετέχουν αντί της 
Ελένης Γούλιου και της αναπληρώτριάς της Βασ. Γρύλλη ο 
Γεώργιος Καρδάσης, Γενικός Δ/ντής Περιβάλλοντος, με 
αναπληρωτή τη Θεανώ Κελαϊδή. 

2. Πρόεδρος του Συμβουλίου ορίζεται ο Κων/νος Παυ- 
λόπουλος, με αναπληρωτή τον Ευάγγελο Σακλαμπα¬ 
νάκη. 

Γραμματέας του Συμβουλίου ορίζεται η Βασιλική Φλώ¬ 
ρου, του κλάδου ΔΕ διοικ/κών - λογ/κων, με αναπληρωτή 
την Ιωάννα Πολλάκη, του κλάδου ΔΕ δακ/φων - στεν/φων. 

3. Η θητεία του Κεντρικού Συμβουλίου Χωροταξίας, Οι¬ 
κισμού και Περιβάλλοντος λήγει στις 31.12.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουαρίου 1994 

Ο ΥΠΟΥΡΓΟΣ 

κ. ΛΑΛΙΩΤΗΣ 
-♦- 

Αριθ. 105804/10756 (10) 

Αναπροσαρμογή παραβόλων και τελών προς απόκτηση 
πτυχίου ερασιτέχνη, έκδοση ή ανανέωση αδείας λει¬ 
τουργίας ερασιτεχνικού ή πειραματικού σταθμού ασυρ¬ 
μάτου ή ειδικού ραδιοδικτύου ή ραδιοσταθμού ΟΒ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της παραγράφου 5 του άρθρου 4 της παραγράφου 4 
του άρθρου 5, της παραγράφου 4 του άρθρου 7 και της 
παραγράφου 11 του άρθρου 9 του Ν.Δ. 1244/72 (ΦΕΚ 
181 Α) «περί λειτουργίας ερασιτεχνικών και πειραματικών 
σταθμών ασυρμάτου, ειδικών ραδιοδικτύων και ιδρύσεως 
υπηρεσίας ελέγχου ραδιοεκπομπών». 

β) Της παραγράφου 1 του άρθρου 3 του Π.Δ. 271/76 
(ΦΕΚ 102/Α) «περί λειτουργίας ερασιτεχνικών και πειρα¬ 
ματικών σταθμών ασυρμάτου, ειδικών ραδιοδυκτύων 
κ.λπ.». 

γ) Του άρθρου 94 του Νόμου 1892/90 (ΦΕΚ 101/Α) 
«Για τον εκσυγχρονισμό και την ανάπτυξη και άλλες διατά¬ 
ξεις» και τις διατάξεις του Π.Δ. 156/90 (ΦΕΚ 57/Α) «Σταθ¬ 
μοί ασυρμάτων ζώνης συγχνοτήτων πολιτών - ραδιοσταθ¬ 
μοί Ο.Β.). 

δ) Του δευτέρου εδαφίου του άρθρου 31 του Ν. 
1473/84 (ΦΕΚ 127/Α) «Μεταρρυθμίσεις στην άμεση και 
έμμεση φορολογία και άλλες διατάξεις». 

ε) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137) που προστέθηκε με το άρ¬ 
θρο 27 του Ν. 2081/1992 (Α’ 154). 

2. Την με αριθμό ΓΥ 5246/14.10.93 (ΦΕΚ 829/Β/ 

1993) κοινή απόφαση του Πρωθυπουργού και του Υπουρ¬ 
γού Οικονομικών περί Μεταβίβασης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

3. Το με αριθμό 2069808/11.11.1993 έγγραφο του Υπ. 
Οικονομικών. 

4. Το γεγονός ότι από τις διατάξεις της παρούσας από- 

φάσης δεν προκαλεΐται δαπάνη σε βάρος του κρατικού 
προϋπολογισμού, αποφασίζουμε: 

1. Τα παράβολα και τέλη που αναφέρονται στα άρθρα 4, 
5, 7 και 9 του Ν.Δ. 1244/72 έχοντα ανταποδοτικό χαρα¬ 
κτήρα, αναπροσαρμόζονται όπως καθορίζεται πιο κάτω 
αντίστοιχα: 

α. Για τη συμμετοχή στις εξετάσεις προς απόκτηση πτυ¬ 
χίου ραδιοερασιτέχνη, οποιοσδήποτε κατηγορίας, δραχ¬ 
μές τρεις χιλιάδες τριακόσιες (3.300) ως παράβολο. 

β. Για την έκδοση ή ανανέωση της γενικής άδειας λει¬ 
τουργίας ερασιτεχνικού σταθμού (βάσης, επί οχήματος 
ξηράς, επί πλωτού μέσου, επί αεροσκάφους καθώς και 
φορητού) οποιοσδήποτε κατηγορίας, δραχμές πέντε χι¬ 
λιάδες πεντακόσιες (5.500), ως τέλος λειτουργίας. 

γ. Για την έκδοση ή ανανέωση αδείας λειτουργίας πει¬ 
ραματικού σταθμού οποιοσδήποτε κατηγορίας, δραχμές 
πέντε χιλιάδες πεντακόσιες (5.500) ως βασικό τέλος. 

δ. Γ ια την έκδοση, ανανέωση ή επέκταση άδεις λειτουρ¬ 
γίας ειδικού ραδιοδικτύου οποιοσδήποτε κατηγορίας, 
δραχμές πέντε χιλιάδες πεντακόσιες (5.500) ως βασικό 
τέλος. 

ε. Γ ια την τροποποίηση οποιοσδήποτε άδειας από τις 
παραπάνω περιπτώσεις δραχμές χίλιες εκατό (1.100) ως 
παράβολο. 

2. Τα παράβολα και τέλη που προβλέπονται στο άρθρο 
94 του Ν. 1892/90 για την έκδοση ή ανανέωση άδειας λει¬ 
τουργίας για κάθε ένα ραδιοσταθμό ΟΒ, καθορίζονται 
όπως παρακάτω: 

α. Για ραδιοσταθμό ΟΒ Α’ κατηγορίας σε συλλόγους ΟΒ 
της περιπτώσεως 2α του άρθρου 5 του Π.Δ. 156/90, 
δραχμές είκοσι επτά χιλιάδες πεντακόσιες (27.500) ως 
τέλος λειτουργίας. 

β. Για ραδιοσταθμό ΟΒ Α' κατηγορίας των περιπτώσεων 
β και γ της παραγράφου 2 του άρθρου 5 του Π.Δ. 156/90, 
δραχμές έντεκα χιλιάδες (11.000) ως τέλος λειτουρ¬ 
γίας. 

γ. Για ραδιοσταθμό ΟΒ Α' κατηγορίας προσωρινής διάρ¬ 
κειας λειτουργίας της περιπτώσεως δ της παραγράφου 2 
του άρθρου 5 του Π.Δ. 156/90, δραχμές πεντακόσιες πε¬ 
νήντα (550) ως παράβολο. 

δ. Για ραδιοσταθμό ΟΒ Β' και Γ' κατηγορίας δραχμές 
έντεκα χιλιάδες (11.000) ως τέλος λειτουργίας. 

ε. Για την τροποποίηση οποιοσδήποτε άδειας από τις 
παραπάνω περιπτώσεις δραχμές χίλιες εκατό (1.100) ως 
παράβολο. 

3. Οι ανάπηροι (τυφλοί, παραπληγικοί, ημιπληγικοί, 
άτομα με μεγάλη κινητική αναπηρία, καρδιοπαθείς, νε¬ 
φροπαθείς σε τακτική αιμοκάθαρση) με ποσοστό αναπη¬ 
ρίας τουλάχιστον 67% βεβαιωμένο από τις αρμόδιες 
υγειονομικές αρχές, σύμφωνα με τις προϋποθέσεις του Ν. 
1648/86, καθώς και οι πάσχοντες από μεσογειακή αναι¬ 
μία για την έκδοση ή ανανέωση ή τροποποίηση αδείας λει¬ 
τουργίας ραδιοερασιτεχνικού σταθμού ή ραδιοσταθμού 
Ο.Β. καταβάλλουν το μισό (1 /2) από τα καθοριζόμενα πιο 
πάνω παράβολα και τέλη λειτουργίας. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως, μετά 
την οποία καταργείται η κοινή απόφαση Υπουργών Οικο¬ 
νομικών και Μεταφορών και Επικοινωνιών με αριθμό 
82350/1992 (ΦΕΚ 478/Β/1992). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ ΙΩΑΝΝΗΣ ΧΑΡΑΛΑΜΠΟΥΣ 

- ♦ - 

Αριθ. 290 (11) 

Αναστολή της διαδικασίας χορήγησης αδειών λειτουργίας 

καζίνου. 

Η ΕΠΙΤΡΟΠΗ ΚΑΖΙΝΩΝ 
Έχοντας υπόψη: 

1) Τις διατάξεις της παρ. 2 του άρθρου 16 του Ν. 2160/ 
1993 «Ρυθμίσεις για τον τουρισμό και άλλες διατάξεις» 
(ΦΕΚ118/Α). 

2) Την απόφαση του Υπουργού Οικονομικών αριθ. 
4034/19.7.1993 «Διαδικασία χορήγησης αδειών λειτουρ¬ 
γίας καζίνων» (ΦΕΚ 582/Β). 

3) Την απόφαση του Υπουργού Οικονομικών αριθ. 
1726/6.8.1993 «Προκριθέντες για την υποβολή επενδυ¬ 
τικών προτάσεων και χρηματικών προσφορών για την 
ίδρυση καζίνων» (ΦΕΚ 260/Β). 

4) Την διάταξη του άρθρου 29Ατου Ν. 1558/1985 που 
προστέθηκε με το Ν. 2081 /1992 (ΦΕΚ 154/Α). 

5) Την διάταξη του άρθρου 3 του Π.Δ. 459/1993 για 
«ανασύσταση του Υπουργείου Τουρισμού και καθορισμό 
των αρμοδιοτήτων του» (ΦΕΚ 193/Α). 

6) Την εκδηλωθείσα με την 27/12/1993 επιστολή του 
Υπουργού Τουρισμού προς τον Πρόεδρο της Επιτροπής 
Καζίνων, βούληση της Κυβερνήσεως για την δημιουργία 
νέου νομοθετικού πλαισίου λειτουργίας των καζίνων, απο¬ 
φασίζουμε: 

1) Αναστέλλεται η διαδικασία χορήγησης αδειών λει¬ 
τουργίας καζίνου. 

2) Από τις διατάξεις της παρούσας δεν προκαλείται δα¬ 
πάνη στον κρρτίκό προϋπολογισμό. 

3) Η παρόυσα αρχίζει να ισχύει από τη δημοσίευσή της 
στην Εφημερίδα της Κυβερνήσες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1993 
Ο Πρόεδρος 

ΖΑΦΕΙΡΗΣ ΧΑΤΖΗΔΗΜΗΤΡΙΟΥ 
Τα Μέλη 

ΑΝ. ΚΩΝΣΤΑΝΤΙΝΙΔΗΣ 
ΣΤΕΦ. ΜΑΚΡΗΣ 
Γ. ΜΑΥΡΟΣ 

ΔΙΟΝ. ΣΤΑΥΡΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην 2079432/2634/23.12.1993 απόφαση του 
Υπουργού Οικονομικών που δημοσιεύθηκε στο (ΦΕΚ 
927/23.12.93 τ. Β') σχετικά με την τροποποίηση της 
2028569/567/6.5.91 απόφασης του Υπουργού Οικονο- 

μικών «Ορισμός μελών του Διοικητικού Συμβουλίου του 
Οργανισμού Διαχείρισης Δημοσίου Υλικού» γίνεται η πιο 
κάτω διόρθωση: 

Από το λανθασμένο «Με αναπληρωτή του την Ιωάννα 
Δελή υπάλληλο της αυτής Υπηρεσίας με ίδιο βαθμό και 
κλάδο». 


Στο σωστό «Με αναπληρωτή του την Ιωάννα Δελή υπάλ¬ 
ληλο της αυτής Υπηρεσίας με ίδιο βαθμό και κλάδου ΔΕ 
Διοικητικού - Διαχειριστικού». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


